San Fernando Valley

San Fernando Valley on tiheästi asuttu laakso Etelä-Kaliforniassa. Aluetta kutsutaan myös nimellä "The Valley". Se sijaitsee pääosin Los Angelesin kaupungin rajojen sisäpuolella. Laaksossa sijaitsee myös Burbankin, Calabasasin, Hidden Hillsin, Glendalen ja San Fernandon kaupungit. Alueella on noin 1 770 000 asukasta.

Ilmasto 

San Fernando sijaitsee subtrooppisella vyöhykkeellä. Köppenin ilmastoluokituksessa sen ilmasto on luokiteltu luokkaan Csa ja sen ilmasto on saman kaltainen kun välimerenilmasto. Talvet ovat viileitä ja sateet tulevat pääosin silloin. Vettä sataa keskimäärin 416 mm vuodessa. Kesät ovat aurinkoisia, kuumia ja kuivia. Vuoden keskilämpötila on 17,1 °C. 

Alueella puhaltaa Santa Anaksi nimetty katabaattinen tuuli joka ilmenee varsinkin talvisin. Se saa alkunsa Great Basinin ylägöltä Sierra Nevadan vuoristosta kun painava kylmä ilma alkaa valua rinnettä alas. Kun ilma kulkee matkalla alas kapeiden kanjoneiden kautta, joista yksi on nimeltään Santa Ana. Sen nopeus kasvaa ja se lämpenee alas päin tullessaan jopa 10 astetta kilometriä kohden. Santa Ana tuulen nopeus saattaa kasvaa niin suureksi että se on myrskyn luokkaa.

Maastopalot ovat Kaliforniassa osa luonnon rytmiä, mutta 2010-luvulla vallinnut kuivuus ja Santa Ana ovat myös vaikeuttaneet Kalifornian maastopalojen sammutusta. Santa Ana estää kosteaa ilmaa mereltä saapumasta jolloin syksyn ja talven sateet myöhästyvät ja kuivattaa kasvillisuuden helpottaen palojen leviämistä. Ilmastonmuutos on vahvistanut näitä muutoksia.

”Pornolaakso” 

San Fernando Valleyta on kutsuttu myös Pornolaaksoksi (myös nimellä San Pornando) koska sinne on keskittynyt paljon aikuisviihdettä tekeviä yrityksiä. Eniten näitä yrityksiä ollut kuitenkin Chatsworthin kaupunginosassa Los Angelesin kaupungissa. Saman tapainen keskittymä oli Piilaakso joka alun perin oli Santa Clara Valleyn alue mutta on sittemmin laajentunut. Siellä on 1970-luvulta alkaen kuvattu pornoelokuvia niiden tekemistä varten vuokratuissa varastoissa ja yksityiskodeissa, joissa niitä edelleenkin tehdään. Aiemmin aikuisviihdeteollisuus oli keskittynyt Los Angelesiin, San Franciscoon ja New Yorkiin mutta se alkoi keskittymään San Fernandoon koska siellä vuokrat olivat halpoja. Jonka lisäksi valtavirran elokuvateollisuuden tuotanto oli lähellä. 

Kun internet alkoi yleistymään alkoi aikuisviihde kadota videovuokraamoista ja siirtyä intenettiin, missä se koki valtavan kasvun. Kun valtavirran elokuvatuotanton työllisyysmahdollisuudet heikkenivät 1990-luvulla niin aikuisviihteen tekeminen alkoi houkuttemaan myös sen tekijöitä ja sieltä palkattiin näyttelijöitä tekemään aikuisviihdettä. Valtavirran elokuvateollisuus pystyi myös tarjoamaan muitakin elokuva-alan työntekijöitä kuten: ohjaajia, valaisijoita, lavastajia, jne. Elokuvien ja aikuisviihteen tuottamisen määrälliset erot alkoivat kasvamaan ja kun esimerkiksi elokuvien tuotanto putosi vuonna 1999 13 prosenttia niin aikuisviihteen tuottaminen kasvoi samaan aikaan 25 prosenttia. Koska kilpailu aikuisviihteessä on kovaa täytyy aikuisviihdettä tuottavien tehdä niin tasokkaita elokuvia että ihmiset haluavat ne nähdä ja joista he ovat valmiita myös maksamaan.

Vuonna 2012 Los Angelesin piirikunnassa hyväksyttiin laki joka vaati näyttelijöitä käyttämään kondomia pornoelokuvissa. Lain seurauksena tuli miltei sadan prosentin lasku aikuisviihteen tuotannossa. Monet yritykset ja työntekijät muuttivat Las Vegasiin Nevadassa. Laki kumottiin vuonna 2016 jonka jälkeen yritykset ovat alkaneet palaamaan takaisin San Fernando Valleyhin.

Kaliforniassa on myös laillista kuvata pornoelokuvia, toisin kun muualla Yhdysvalloissa, jossa niiden tekeminen on harmaalla alueella. Vuonna 1988 Kalifornian korkein oikeus antoi päätöksen oikeusjuttuun ”Kalifornia vs. Freeman”. Joka koski tuomiota jonka Harold Freeman oli saanut kun hän oli vuonna 1983 palkannut Van Nuysissa viisi naista näyttelijöiksi pornoelokuvan tekemiseen. Hän sai tästä tuomion parittamisesta. Syyttäjän mukaan naiset tosiasiallisesti toimivat prostituoituina. Korkein oikeus ei löytänyt todisteita että Freeman olisi maksanut näyttelijöiden tai oman seksuaalisen kiihoittumisen tai tyydytyksen vuoksi. Koska tämä oli johtavana periaatteena kyse oli liiketoiminnasta ei nautinnosta. Oikeuden mukaan hän palkkasi esiintyjät tekemään elokuvan jonka tekeminen oli suojattu Yhdysvaltain perustuslain ensimmäisellä lisäyksellä, jonka vuoksi Kalifornia laillisti pornon tuottamisen.

Alueet San Fernando Valleyssa

Kaupungit 
 Burbank
 Calabasas
 Hidden Hills
 San Fernando
 Glendale

Kunnallishallinnottomat alueet 
 Bell Canyon
 Kagel Canyon
 Olive View

Los Angelesin kaupunginosat 

 Arleta
 Balboa Park
 Cahuenga Pass
 Canoga Park
 Chatsworth
 Encino
 Granada Hills
 Knollwood
 Lake View Terrace
 Lake Balboa
 La Tuna Canyon
 Mission Hills
 NoHo Arts District
 North Hills

 North Hollywood
 Northridge
 Pacoima
 Panorama City
 Porter Ranch
 Reseda
 Sepulveda
 Shadow Hills
 Sherman Oaks
 Studio City
 Sun Valley
 Sunland
 Sylmar
 Tarzana

 Toluca Lake
 Toluca Woods
 Tujunga
 Valley Glen
 Valley Village
 Van Nuys
 Ventura Business District
 Warner Center
 West Hills
 West Toluca
 Winnetka
 Woodland Hills

Lähde:

Lähteet

Aiheesta muualla 

 
 
 

Kalifornian laaksot
Los Angelesin piirikunta